Ross Kolby

Terje Ross Kolby (født 7. november 1970 i Bærum) er en norsk kunstmaler, forfatter og skuespiller. 

 Maler 
miniatyr|Kong Harald og Kolby under avdukingen av Frigjøringskongene i Fanehallen på Akershus festning.
Kolby er utdannet ved Asker Kunstskole (1991-1992), Statens kunst- og håndverksskole i Oslo (1992–1998) og ved Accademia di Belle Arti i Roma i Italia (1994-1995).

Etter Anders Behring Breiviks terrorangrep i Oslo og på Utøya 22. juli 2011 malte Kolby verket Næring som viser en Yara-sekk med kunstgjødsel for å debattere ekstremisme og enkeltmenneskets ansvar for å bruke eller misbruke tilgjengelig teknologi. 

Kolby har flere ganger brukt paver som symbolbærere i maleriene sine. Han mottok drapstrusler da han i november 1997 skulle stille ut Mordet på pave Johannes Paul I, og valgte å trekke maleriet fra utstillingen. 

Kolby har malt portretter av skuespilleren Per Aabel, politikeren Thorvald Stoltenberg, modellen Helena Christensen, pianisten Leif Ove Andsnes, motstandsmennene Gunnar Sønsteby og Erling Lorentzen og Spitfire-piloten Wilhelm Mohr og Elizabeth II av Storbritannia

Kongeportretter 

I forbindelse med feiringen av 70-årsjubiléet for frigjøringen fra den tyske okkupasjonen under andre verdenskrig, portretterte Kolby i 2015 de tre norske monarkene knyttet til hendelsene under krigen til Norges Hjemmefrontmuseum på Akershus festning. Trippelportrettet ble malt på oppdrag av Samlerhuset og Norges Hjemmefrontmuseums Venner, og ble senere permanent utstilt på museet som en del av samlingen. Portrettene fikk negativ omtale av flere kunstkritikere for form, utførelse og kunstnerisk stil. Dokumentarfilmen Frigjøringskongene ble laget til avdukingen og tar for seg portrettene og kongefamiliens betydning i krigsårene.   

I anledning 25-årsjubileet for kongeparets signing i 1991 fikk Kolby høsten 2016 i oppdrag fra Samlerhuset å markere signingsdagen til museet for de norske kronregaliene i Erkebispegården i Trondheim. Han malte bildet Signingsmorgen hvor Norges konge- og dronningkrone er hovedmotiv.

 Krigsminner 
Til 75-årsmarkeringen for Slaget om Atlanterhavet i 2018 fikk Kolby i oppdrag å male et portrett som gave til Forsvarsmuseet til minne om krigsseilerne. Maleriet The War Sailor 1939-1945. Ingvald Wahl skildrer Ingvald Wahl (1919–2018), som var inspirasjon for Jon Michelets romanserie En sjøens helt. Maleriet henger i Forsvarsmuseets avdeling Marinemuseet i Horten.

Kolbys portrett av Vera Lynn i Royal Albert Hall i London ble avduket i 2020. Bildet er en gave fra Samlerhusets engelske datterselskap London Mint Office til Royal Albert Hall.

 Forfatter 
2001: Will O'Phillie og Lord Falconbridges historie. Cappelen Damm. ISBN  9788202210755. Romanen utkom på dansk i 2003. ISBN 9788702010244
 2008: Flammer. Kagge Forlag. ISBN  9788248907718. Historisk roman om hekseprosessene i Nord-Norge på 1600-tallet.  Kolby har også skrevet historien som filmmanus.
 2009: På spøkelsesvandring – hjemsøkte steder i Norge. Kagge Forlag. Skrevet sammen med Kristin Amundsen. ISBN 9788248908739

 Skuespiller 
miniatyr|Kolby under innspillingen av Krigens skjebner - da Norge gikk fra demokrati til diktatur. Her i dødscellene i Kronprinsens kruttårn på Akershus festning. 
Kolby har medvirket i teateroppsetninger og i en rekke kortfilmer og i TV-produksjoner. 

Våren 2019 hadde han premiere på vandreforestillingen Krigens skjebner på Akershus festning. om okkupasjonen fra tyskernes ankomst i 1940 til kongefamiliens hjemkomst i 1945. I samarbeid med Forsvarsmuseet og Norges Hjemmefrontmuseum laget Kolby TV-dokumentaren Krigens skjebner - Da Norge gikk fra demokrati til diktatur. Serien på syv episoder er en filmet versjon av vandreforestillingen.

 Referanser 

 Eksterne lenker 



Kategori:Norske malere
Kategori:Norske romanforfattere
Kategori:Personer fra Bærum kommune